**Focul**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ştie focul că topeşte

Lăsând vraişte-n urma sa?

Nu cunoaşte îndeobşte.

Şi de-ar şti…nu i-ar păsa.

Focu-a pârjolit vânjos,

Punând omul la respect,

Chiar de se dǎ curajos

După port, după aspect.

Focul netezeşte calea

Inspre tot cei absolut,

Nu trăieşte mila, jalea,

Irosindu-se-n tăcut.

Focu-i foc, n-are pretenţii,

Şi, de au trecut milenii,

Tot trimite-n tălpi curenţii

Iuţi ca dulcile vedenii.

Când mă frige strajnic focul,

Distrugându-mă la greu,

Are-un scop, îi place jocul

Inventat de Dumnezeu.

Simt cum el în mine arde

Dar de ce? Nu ştiu nici eu!

Stele-s mii, chiar miliarde,

Doar într-una-i focul meu.